Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 1151/11/3309	Trenčín, 16.9.2013
EEČ : 2-28-167-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Trenčín
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trenčín zo dňa 16.9.2013, spisová značka 2 Pv 1151/11/3309, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 01.12.2011 v čase o 19,30 hod. bol prichytený pracovníkom SBS ako z predajne XXXXX nachádzajúcej sa v XXXXX XXXXX odcudzil tovar, a to  konkrétne 1 ks alkoholického nápoja zn. Vodka Amunsen v sklenej fľaši objemu 1 liter v celkovej hodnote 9,98 €, čím si prisvojil cudziu vec tým spôsobom, že sa jej zmocnil, hoci bol za obdobný čin v predchádzajúcich dvanástich mesiacoch právoplatne postihnutý v blokovom konaní, a to rozhodnutím o uložení pokuty za priestupok proti majetku podľa § 50 Zákona č. 372/1990 Z.z. o priestupkoch v znení neskorších predpisov, rozhodnutím o uložení pokuty vo výške 30,- € blokom č. 0178411/A dňa 28.11.2011, právoplatným dňa 28.11.2011.

Uznesením prokurátora Okresnej prokuratúry Trenčín zo dňa 16.9.2013, spisová značka 2 Pv 1151/11/3309, bola určená obvinenému skúšobná doba v trvaní 12 mesiacov.
Odôvodnenie:
    Uznesením povereného príslušníka Okresného riaditeľstva  Policajného zboru, Obvodné oddelenie Trenčín,  sp. zn. ORP-2131/TN-TN-2011  zo dňa 02.12.2011  podľa § 206 odsek 1 Trestného poriadku  bolo vznesené obvinenie XXXXX   pre prečin   krádeže podľa § 212 odsek 2 písmeno f) Trestného zákona na tom  skutkovom základe, že dňa 01.12.2011 v čase o 19,30 hod. bol prichytený pracovníkom SBS ako z predajne XXXXX nachádzajúcej sa v XXXXX odcudzil tovar, a to  konkrétne 1 ks alkoholického nápoja zn. Vodka Amunsen v sklenej fľaši objemu 1 liter v celkovej hodnote 9,98 €, čím si prisvojil cudziu vec tým spôsobom, že sa jej zmocnil, hoci bol za obdobný čin v predchádzajúcich dvanástich mesiacoch právoplatne postihnutý v blokovom konaní, a to rozhodnutím o uložení pokuty za priestupok proti majetku podľa § 50 Zákona č. 372/1990 Z.z. o priestupkoch v znení neskorších predpisov, rozhodnutím o uložení pokuty vo výške 30,- € blokom č. 0178411/A dňa 28.11.2011, právoplatným dňa 28.11.2011.

	Zároveň podľa § 216 ods. 2 Trestného poriadku bola v uznesení o podmienečnom zastavení trestného stíhania obvinenému uložená skúšobná doba podmienečného zastavenia trestného stíhania v trvaní 12 (dvanásť) mesiacov odo dňa právoplatnosti uznesenia, t.j. od 30.07.2012
 
	Z dôvodu šetrenia podmienok pre rozhodnutie podľa § 217 Trestného poriadku o osvedčení sa v skúšobnej dobe podmienečného zastavenia trestného stíhania boli na obvineného XXXXX  vyžiadané správy z Obvodného oddelenia PZ SR Trenčín, Okresného riaditeľstva PZ - Odbor kriminálnej polície v Trenčíne, z Úradu mestského obvodu Liberec, Obvodného úradu Trenčín - odboru všeobecnej vnútornej správy Trenčín a odpis registra trestov. 

	Z obsahu vyššie podaných správ vyplynulo, že obvinený v skúšobnej dobe podmienečného zastavenia trestného stíhania nespáchal žiadny trestný čin, ani iný priestupok . Taktiež v súčasnej dobe nie je voči nemu vedené žiadne trestné stíhanie. Zo správy z miesta bydliska vyplýva, že voči nemu nebolo vedené žiadne konanie .

	Vzhľadom na vyššie uvedené skutočnosti obvinený XXXXX splnil zákonné podmienky pre rozhodnutie o osvedčení sa v skúšobnej dobe podmienečného zastavenia trestného stíhania, svojím konaním preukázal, že rozhodnutie o podmienečnom zastavení trestného stíhania pre neho je dostačujúce, a preto bolo potrebné rozhodnúť tak, že obvinený XXXXX  sa v zmysle § 217 odsek 1 Trestného poriadku počas skúšobnej doby osvedčil a v trestnom stíhaní sa nebude pokračovať.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petronela Prokešová
prokurátorka